da en da da da fr da en nb de da da da sv de en de da da en da de da da da da da da nb da nb da da da da da nb da da da da da da da da nl vi da en da sv de da hu fr da da da da da da da en da en da nl da da da da da da da da da da da da hbs_lat en da da da da nb da da de nn sv da et da sv da da da da da da da pl sv da et en da da da da da da da da da da cs de en da en en da en nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Kagetapas - fem små nemme kager - Fru Østergaard
I disse corona-tider, hvor sommeren nærmer sig og vi helst skal ses udenfor, er det oplagt at servere disse kager i haven til det næste gensyn med vennerne eller måske til konfirmationen eller studenterfesten. Servér gerne et godt glas bobler til!
Har du mod på selv at kaste dig ud i at lave kagetapas, har jeg her et forslag til fem nemme kager, som kan forberedes i god tid før gæsterne kommer.
Der er både søde kager, syrlige kager og knasende kager – så lidt for enhver smag!
De fem kager som jeg har bagt er følgende:
– Citruscupcakes med lemoncurd og marengs
– Minimazariner med ruby creme
Trøffelmassen kan sagtens laves et par dage før og selve træstammerne kan nemt laves dagen før servering, så længe de bare står på køl.
Har du ikke marcipan til overtræk, kan trøffelmassen også rulles til romkugler og trilles i krymmel i stedet for.
De små sprøde nøddekager kan sagtens bages et par dage før og dyppes i smeltet chokolade , hvorefter de opbevares i en lufttæt beholder.
Saml kagerne med nutellacreme før de skal serveres. Dette kan også sagtens gøres et par timer før, bare de opbevares på køl indtil servering.
Kagerne kan også bare serveres uden creme imellem.
Citruscupcakes med lemoncurd og marengs
Her får du det bedste resultat, hvis du har en mini-muffinsbradepande. Deri puttes mini-papirsmuffinsforme.
Til en plade med 24 stk. mini Citron-cupcakes skal du bruge følgende:
100 g. Blødt smør
65 g. Revet marcipan
1 spsk. Revet citronskal (fra usprøjtet citron)
2 tsk. Vaniljesukker el. ½ vaniljestang
Riv marcipanen groft og kom det i en skål sammen med smør, sukker, vaniljesukker og revet citronskal. Dette piskes godt sammen.
Æggene tilsættes et ad gangen og der piskes godt imellem hvert æg.
Bland mel, kartoffelmel og bagepulver og vend det i dejen. Tilsæt citronsaften og rør det hele godt sammen til en jævn dej.
Hæld dejen i mini-cupcakesformene, som er placeret i en mini-cupcakes bradepande.
Bag kagerne midt i ovnen ved 175 grader i ca. 18 minutter eller indtil de er let gyldne på overfladen.
Lad kagerne køle helt af.
Men to teskeer placeres en lille klat lemoncurd på toppen af hver muffin.
Pisk æggehviderne stive og tilsæt derefter sukkeret lidt ad gangen, mens der stadig piskes.
Bliv ved med at piske i nogle minutter indtil du har en helt fast marengsmasse.
Fyld marengsmassen i en sprøjtepose med en stjernetylle og sprøjt flotte marengstoppe ovenpå lemoncurden.
Slut af med at brænde marengsen let med en lille gasbrænder.
Start med at bage de små mørdejskiks – se opskriften på dej her:
Stik dejen ud til kiks med en rund udstikker ca. 5-6 cm. i diameter og bag dem efter anvisningen i opskriften.
Lad kiksene køle af.
Put en lille klat hindbærsyltetøj på halvdelen af mørdejskiksene.
Lav en glasur og pynt den anden halvdel af mørdejskiksene og drys med farvet krymmel.
Slut af med at lægge kiksene med glasur ovenpå kiksene med hindbærsyltetøj.
Minimazarin med Ruby creme
Til denne opskrift har jeg brugt en form fra Silikomart – CYLINDER, ø 40, h 20 mm. Hvis du ikke har denne form, kan man bruge en minimuffins-bradepande – husk at smøre formen før dejen hældes i.
Denne lille mazarinkage kan også gøres glutenfri, følg så denne opskrift her
Mini mazariner – 15 stk.
100 g. Blødt smør
Riv marcipanen groft og kom det i en skål sammen med rørsukker, smør og vaniljesukker og pisk det godt sammen.
Tilsæt et æg ad gangen mens der piskes videre.
Vend til sidst melet i og rør indtil mazarin-dejen er helt jævn.
Hæld dejen i formene – fyld ca. 2/3 i hver form.
Bag dem midt i ovnen ved 175 grader i 18-20 minutter, eller indtil de er let gyldne på overfladen.
Lad kagerne køle helt af før de pyntes.
Mazarinkagerne kan sagtens bages dagen før servering – de skal bare opbevares i en lufttæt beholder.
100 g. Ruby Chokolade
Denne creme skal helst forberedes dagen før eller senest 3-4 timer før kagerne skal pyntes.
Udblød husblas i koldt vand i min. 10 minutter.
Hak Ruby chokoladen godt og kom det i en ren skål.
Kom piskefløde og vaniljesukker i en lille gryde og varm op til lige under kogepunktet, hvorefter fløden hældes over den hakkede Ruby chokolade.
Vrid husblassen for vand og put det i flødeblandingen.
Rør derefter i skålen indtil alt Ruby chokolade og husblas er helt smeltet.
Dæk flødecremen til med film, som skal ligge helt ned på overfladen af fløden og godt op ad skålens kanter, så der ikke dannes kondens og kommer vand ned til fløden. Stil skålen på køl i min. 3-4 timer eller til næste dag.
Når Ruby cremen er helt kold, piskes den let til en lækker jævn creme. Pas på ikke at overpiske den, så begynder den at skille.
Fyld Ruby cremen i en sprøjtepose med tylle og pynt kagerne.
Slut eventuelt af med at pynte med et lille jordbær eller et drys frysetørret jordbærstøv.
Lis 16. november 2021 at 7:21 am
Wauv en lækker omgang. Dem vil jeg prøve.
Karina 15. juni 2022 at 10:01 pm
Er noget af det fryseegnet?
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard